Ipasiphoti yemntfwana ngumculu lodzingeka nangabe umntfwana ahamba aya kulelinye live. Ipasiphoti yemntfwana iniketwa umntfwana waseNingizimu Afrka longaphansi kweminyaka lengu-16 budzala. Ivumeleke kutsi angahamba ngayo kuwo onkhe amave ngaphandle nangabe kubekwe ngalenye indlela. Isebenta iminyaka lengu-5 ngemuva kwelusuku lwekukhishwa.
Gcwalisa form BI-73 lekufaka sicelo futsi ulingenise ehhovisi lelisedvute leLitiko leTasekhaya. Ngenisa lelifomu ehhovisi lelincusa nobe emishini yaseNingizimu Afrika nangabe ufaka sicelo ukulelinye live.
Ngenisa sitifiketi sekutalwa semntfwana.
Ngenisa titfombe letimbili tepasiphoti tamanje.
Imvumo yebatali bobabili nebanakekeli iyadzingeka ngembi kwekutsi umntfwana aniketwe ipasiphoti.
Khombisa sitifiketi sekufa nangabe lomunye umtali sewashona.
Lapho khona imvumo iniketwa banakekeli, timo tekunakekelwa kwemntfwana kumele ticaciswe.
Ngaphansi kwetimo telikhetselo, nangabe akukhonakali kutsi umtali anganiketa imvumo efomini lekufaka sicelo, kumele kutfolwe imvumo leyincwadzi lebhaliwe kulomtali longekho.
Nangabe umtali uyala kuniketa imvumo, inkantolo lefanele kumele itsatse sincumo ngaloludzaba. Ikhophi yemyalelo wasenkantolo lefanele kumele uhambisane nelifomu lesicelo sepasiphoti.
Nangabe batali bente sehlukaniso semshado, kudzingeka imvumo yabo bobabili batali ngaphandle nangabe umyalelo wasenkantolo ubeka ngalenye indlela.
Lolusito lutsatsa emaviki lasitfupha kuya kulasiphohlongo.